**Z M L U V A**

**o poskytovaní služieb č. ...**

podľa ust. § 269 ods. 2 zákona č. 513/1991 Zb. Obchodného zákonníka v znení neskorších predpisov

(ďalej len „Zmluva“)

uzatvorená medzi zmluvnými stranami:

Poskytovateľ**:**

|  |  |
| --- | --- |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| údaj o zápise: |  |
| štatutárny orgán: |  |
| bankové spojenie: |  |
| číslo účtu: |  |
| kontakt: |  |

(ďalej len ako „Poskytovateľ“)

a

**Objednávateľ:**

|  |  |
| --- | --- |
| obchodné meno: | **Univerzita Pavla Jozefa Šafárika v Košiciach** |
|  | **Prírodovedecká fakulta** |
| sídlo: |  |
| IČO: |  |
| DIČ: |  |
| IČ DPH: |  |
| štatutárny orgán: |  |
| bankové spojenie: |  |
| číslo účtu: |  |
| kontakt: |  |

(ďalej len ako „Objednávateľ“)

**I.**

**Úvodné ustanovenia**

1.1. Táto zmluva je uzatvorená podľa ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom predmetu: *„Online propagácia Prírodovedeckej fakulty, Univerzity Pavla Jozefa Šafárika v Košiciach“.*

1.2. Vzájomné vzťahy oboch strán zmluvy sa riadia ust. zákona č. 513/1991 Zb. - Obchodný zákonník v znení neskorších predpisov (ďalej len „Obchodný zákonník“), zákona č. 18/1996 Z. z. o cenách v znení neskorších predpisov (ďalej len „zák. č. 18/1996 Z. z.“) a vyhláškou Ministerstva financií SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „vyhl. č. 87/1996 Z. z.“) a ust. zákona 343/2015 Z. z. o verejnom obstarávaní a o zmene niektorých zákonov (ďalej len „zákon o verejnom obstarávaní“)..

1.3. Zmluvné strany sa dohodli, že táto Zmluva sa uzatvára ako nevýhradná, ktorá umožňuje Zmluvným stranám slobodne uzavrieť obdobné zmluvy s tretími subjektmi.

**II.  
Predmet Zmluvy**

2.1. Predmetom tejto Zmluvy je záväzok Poskytovateľa poskytovať Objednávateľovi služby na propagáciu/súvisiace s propagáciou Prírodovedeckej fakulty UPJŠ v Košiciach, a to najmä:

* Príprava dlhodobej stratégie pre komunikáciu v online priestore, budovanie povedomia v priebehu 10 mesiacov od dátumu uzatvorenia zmluvy:
* Google Pay per click reklamy ktoré privedú potenciálnych uchádzačov na web: www.nadvakroky.sk (tvorbu bannerov, reklamných textov, správu kampane, manažovanie reklamných kreditov, reporting)
* Facebook Pay per click reklamy ktoré privedú potenciálnych uchádzačov na web: [www.nadvakroky.sk](http://www.nadvakroky.sk) (tvorbu bannerov, reklamných textov, správu kampane, manažovanie reklamných kreditov, reporting)
* Obsahovú kampaň - tvorbu zaujímavých tém a blogových článkov pre blogovú časť webu [www.nadvakroky.sk](http://www.nadvakroky.sk)
* Social media kampaň - pravidelná mesačná tvorba príspevkov, na sociálnych sieťach Facebook a Instagram, správa príspevkov a reklám. (kreatíva / idea - copywriting, grafika)
* Ad hoc - výstupy k aktivitám a úspechom fakulty, pre všetky vyššie spomenuté kanály.
* V termíne december 2020 až marec 2021 - správu náborovej kampane pre nových študentov, reklama zameraná na študentov stredných škôl v poslednom maturitnom ročníku.

Merateľné ukazovatele danej služby budú:

* Rast sledovateľov na Instagrame minimálne o 10%, na Facebooku minimálne o 15%
* Rast užívateľov nadvakroky.sk minimálne o 40%
* Rast povedomia, značky Prírodovedecká fakulta UPJŠ
* Zvýšenie počtu kliknutí na elektronickú prihlášku na štúdium na Prírodovedeckej fakulte UPJŠ minimálne o 17%

2.2. Objednávateľ si vyhradzuje právo na zmeny obsahu, implementáciu svojich vlastných článkov a odsúhlasenie každého zverejneného článku, príspevku, statusov a pod.

2.3. Objednávateľ sa zaväzuje zaplatiť Poskytovateľovi cenu za poskytnuté služby v zmysle ustanovení tejto zmluvy.

2.4. Objednávateľ berie na vedomie, že všetky služby podľa tejto zmluvy sú Poskytovateľovi poskytované na diaľku prostredníctvom internetu.

**III.**

**Povinnosti Poskytovateľa**

3.1. Poskytovateľ je povinný postupovať pri plnení predmetu tejto Zmluvy s odbornou starostlivosťou a dbať, aby nedošlo k poškodeniu technológií Objednávateľa, alebo k zničeniu jeho majetku.

3.2. Poskytovateľ sa zaväzuje plniť predmet tejto zmluvy sám resp. vlastnými zamestnancami alebo inými zmluvne spolupracujúcimi subjektmi, pričom je povinný u každého z nich zabezpečiť dodržiavanie všetkých podmienok plnenia tejto Zmluvy.

3.3. Poskytovateľ sa zaväzuje zabezpečiť a udržiavať na plnenie záväzkov podľa predmetu tejto Zmluvy výlučne tím ľudí, ktorí sú riadne vyškolení v oblasti poskytovaných služieb.

3.4. Poskytovateľ má povinnosť všetky informácie a všetky prostriedky zverené mu Objednávateľom, ich súčasti a príslušenstvo, používať len na účely plnenie predmetu tejto Zmluvy. Poskytovateľ je povinný zachovávať mlčanlivosť o všetkých skutočnostiach, o ktorých sa v priebehu plnenia tejto Zmluvy dozvedel.

3.5. Poskytovateľ má právo na včasné poskytnutie všetkých a kompletných informácií od Objednávateľa, ktoré sú na plnenie predmetu tejto Zmluvy potrebné. V opačnom prípade Poskytovateľ z objektívnych dôvodov nenesie zodpovednosť za Objednávateľom očakávaný výsledok pri poskytovaní služieb podľa tejto Zmluvy.

3.6. Poskytovateľ má právo na odmenu podľa tejto Zmluvy.

**IV.**

**Povinnosti Objednávateľa**

4.1. Objednávateľ je povinný včas poskytovať Poskytovateľovi všetky potrebné informácie, podklady a prístupy k stránkam podľa príslušného variantu poskytovanej služby a k analytickým programom potrebným pre plnenie záväzku Poskytovateľa podľa tejto Zmluvy.

4.2. Objednávateľ je povinný zaistiť Poskytovateľovi podmienky nevyhnutné pre dosiahnutie predmetu tejto Zmluvy podľa príslušného variantu poskytovanej, a to najmä:

* umožniť Poskytovateľovi vykonávanie optimalizácie, poskytnúť mu prístupové údaje k analytickým programom na dobu nevyhnutnú na realizáciu optimalizácie,
* zaistiť poskytnutie súčinnosti zo strany zamestnancov Objednávateľa a zo strany tretích osôb, ktorých súčinnosť je pre úspešné dokončenie zvolených služieb nevyhnutná,
* dodržiavať pracovné postupy odporučené Poskytovateľom.

4.3. Objednávateľ berie na vedomie, že pokiaľ Poskytovateľovi neposkytne potrebnú súčinnosť špecifikovanú podľa bodu 4.2. tohto článku riadne a včas, Poskytovateľ nenesie zodpovednosť za oneskorenie poskytnutia služieb podľa tejto Zmluvy.

4.4. Pokiaľ je podľa pokynov Poskytovateľa nevyhnutné, je Objednávateľ povinný zdržať sa zmazávania a likvidácie vytvorených spätných odkazov ako aj iných vybudovaných prostriedkov a foriem, ktorých účelom bolo dosiahnutie cieľa podľa príslušného variantu poskytovanej služby.

4.5. Objednávateľ je povinný zaplatiť Poskytovateľovi odplatu podľa tejto Zmluvy.

4.6. Objednávateľ sa zaväzuje preukázateľne a včas oboznámiť Poskytovateľa so všetkými pokynmi týkajúcimi sa najmä, nie však výlučne, technickej prevádzky jeho stránok, ako aj so všetkými prípadnými zmenami jeho analytických programov alebo prístupových údajov. V prípade porušenia tejto povinnosti Objednávateľa Poskytovateľ nezodpovedá za škodu a ušlý zisk, ktoré tým Objednávateľovi môžu vzniknúť.

**V.**

**Odmena a harmonogram**

5.1. Cena predmetu tejto dohody je stanovená dohodou strán zmluvy v súlade s ustanoveniami zákona č. 18/1996 Z. z. a vyhl. č. 87/1996 Z. z., pričom táto počas trvania tejto zmluvy okrem výšky DPH neprekročí celkovú cenu za predmet dohody bez DPH:

celková cena za predmet dohody bez DPH

výška DPH

celková cena za predmet dohody s DPH

(slovom:

5.2. Príslušná odmena Poskytovateľa je splatná spätne, mesačne pozadu, vždy na základe faktúry vystavenej Poskytovateľom v nasledovnom kalendárnom mesiaci, so splatnosťou 30 kalendárnych dní odo dňa jej vystavenia prevodom na bankový účet Poskytovateľa uvedený na faktúre alebo v záhlaví tejto Zmluvy.

5.3. Ak je súčasťou mesačnej odmeny Poskytovateľa aj nákup médií alebo rozpočet pre PPC reklamy na Google.sk pre stránky Objednávateľa (Pravidelný mesačný rozpočet na média), náklady na nákup médií sú splatné na základe faktúry vystavenej Poskytovateľom na začiatku kalendárneho mesiaca, v ktorom sa nákup médií alebo PPC reklám plánuje realizovať. Faktúra je splatná v lehote 30 kalendárnych dní odo dňa jej vystavenia prevodom na bankový účet Poskytovateľa uvedený na faktúre alebo v záhlaví tejto Zmluvy.

5.4. Faktúra Poskytovateľa bude spĺňať všetky náležitosti daňové dokladu. Objednávateľ dáva Poskytovateľovi súhlas na elektronické zasielanie faktúr v zmysle zákona č. 222/2004 Z. z. o dani z pridanej hodnoty v znení neskorších predpisov. Vierohodnosť dokumentu bude zaručená elektronickým podpisom. Elektronické faktúry budú zasielané na e-mailovú adresu: ............................. .

5.5. Ceny prác a služieb objednaných Objednávateľom a vykonaných Poskytovateľom nad rámec tejto Zmluvy budú Poskytovateľom vyfakturované do 20 kalendárnych dní od konca kalendárneho štvrťroka, v ktorom boli dodatočné služby poskytnuté. Práce nad rámec tejto zmluvy musia byť odsúhlasené Objednávateľom. Pre fakturáciu obdobne platí posledná veta bodu 5.3. tohto článku.

5.6. Zmluvné strany sa dohodli, že v prípade omeškania Objednávateľa so zaplatením splatnej faktúry je Poskytovateľ oprávnený uplatniť si u Objednávateľa nárok na zaplatenie zmluvnej pokuty vo výške 0,05% z dlžnej čiastky, a to za každý aj začatý kalendárny deň omeškania. Zaplatením zmluvnej pokuty nie je dotknutý nárok Poskytovateľa na náhradu škody, a to i vo výške presahujúcej zmluvnú pokutu.

5.7. Platby Objednávateľa podľa tejto Zmluvy sa považujú za zaplatené v okamihu pripísania fakturovanej čiastky na bankový účet Poskytovateľa.

5.8. V prípade, ak sa Objednávateľ dostane do omeškania s úhradou čo i len jednej splatnej faktúry podľa dohodnutých podmienok upravených v tomto článku Zmluvy, je Poskytovateľ bez obmedzia a v celom rozsahu oprávnený pozastaviť poskytovanie svojich služieb pre Objednávateľa podľa tejto Zmluvy až do doby, pokiaľ Objednávateľ neuhradí všetky splatné záväzky voči Poskytovateľovi. Poskytovateľ má súčasne nárok na odstúpenia od zmluvy.

5.9. Objednávateľ berie na vedomie, že časový harmonogram podľa tejto Zmluvy je závislý najmä na riadnom a včasnom spolupôsobení Objednávateľa podľa požiadaviek a pokynov Poskytovateľa, ako aj na funkčnosti a prístupnosti spolupráce Poskytovateľa s tretími stranami (Google.sk).

5.10. Strany zmluvy sa dohodli, že objednávateľ preddavky ani zálohové platby neposkytuje.

**VI.**

**Trvanie zmluvy a spôsoby jej skončenia**

6.1. Táto zmluva sa uzatvára na dobu určitú, a to na obdobie 10 mesiacov odo dňa nadobudnutia jej účinnosti alebo do vyčerpania finančného limitu podľa čl. V ods. 5.1. tejto zmluvy. Zmluvné strany sú počas trvania tejto zmluvy oprávnené dodatkom predĺžiť dobu jej trvania v prípade, ak počas obdobia 10 mesiacov nedôjde k vyčerpaniu uvedeného finančného limitu.

6.3. Táto Zmluva zaniká uplynutím času, na ktorý bola uzatvorená. Pred uplynutím tohto času môže byť táto Zmluva ukončená:

* písomnou dohodou zmluvných strán ku dňu, na ktorom sa dohodnú,
* zánikom ktorejkoľvek zo zmluvných strán bez právneho nástupcu,
* písomným odstúpením od Zmluvy z dôvodov, ktoré stanovuje zákon č. 513/1991 Zb. Obchodný zákonník v znení neskorších predpisov alebo táto Zmluva.

6.4. Poskytovateľ je oprávnený písomne odstúpiť od tejto Zmluvy v súlade s ust. § 344 a nasl. zákona č. 513/1991 Zb. Obchodného zákonníka v znení neskorších predpisov a v prípade, ak sa Objednávateľ dostane do omeškania s úhradou splatnej faktúry o viac ako 30 kalendárnych dní; Poskytovateľ je oprávnený zároveň pozastaviť poskytovanie služieb. Odstúpenie Poskytovateľa od tejto Zmluvy je účinné odo dňa doručenia písomného odstúpenia od zmluvy Objednávateľovi.

**VII.**

**Zmena zmluvy**

7.1.. Túto zmluvu je možné počas jej trvania zmeniť iba vzostupne číslovanými písomnými dodatkami, ktoré sa po podpísaní stranami zmluvy stávajú jej nedeliteľnou súčasťou, pokiaľ tieto nebudú v rozpore s § 18 zákona o verejnom obstarávaní.

7.2. Túto zmluvu je možné počas jej trvania zmeniť bez nového verejného obstarávania dodatkom k tejto zmluve, avšak maximálne do 10% hodnoty pôvodnej zmluvnej ceny uvedenej v čl. V ods. 1 tejto dohody.

7.3. Túto zmluvu je Poskytovateľ oprávnený zmeniť vo forme písomného dodatku k tejto zmluve počas jej trvania v nasledovných prípadoch, ak:

a) vznikne potreba rozšíriť predmet zmluvy o ďalšie práce týkajúce sa,

b) potreba zmeny zmluvy vyplynie z okolností, ktoré objednávateľ nemohol pri vynaložení náležitej starostlivosti predvídať,

c) v prípade vzniku skutočností definovaných ako vyššia moc alebo nepredvídaných prekážok zo strany objednávateľa,

d) nastane potreba vykonať formálne alebo administratívne zmeny zmluvy (napr. zmena v osobe štatutárneho orgánu, sídla, zmena čísla bankového účtu a pod.)

**VIII.**

**Technická podpora**

7.1. Všetky otázky a požiadavky Objednávateľa týkajúce sa služieb poskytovaných Poskytovateľom podľa tejto Zmluvy je Poskytovateľ povinný zodpovedať a vyriešiť podľa možností a schopností v lehote 72 hodín od doručenia otázky alebo požiadavky od Objednávateľa elektronickou formou.

7.2. V prípade, že zásah Poskytovateľa do zdrojového kódu stránok Objednávateľa spôsobí nefunkčnosť týchto stránok alebo ich časti, Poskytovateľ je povinný túto chybu bezodkladne a na vlastné náklady odstrániť.

**IX.**

**Záverečné ustanovenia**

8.1. Práva a povinnosti zmluvných strán, ktoré nie sú upravené touto Zmluvou sa riadia príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ostatných právnych predpisov platných na území Slovenskej republiky.

8.2. Zodpovednými osobami za dodržiavanie ustanovení tejto Zmluvy sú:

|  |  |  |
| --- | --- | --- |
|  | za Poskytovateľa | za Objednávateľa |
| meno a priezvisko |  |  |
| funkcia |  |  |
| tel. číslo |  |  |
| e-mail |  |  |

8.3. Všetky písomnosti podľa tejto Zmluvy si budú zmluvné strany zasielať na adresy uvedené v tejto Zmluve. Pre doručovanie písomností platí, že povinnosť doručiť písomnosť je splnená, keď ju adresát prevezme, odmietne prevziať alebo dňom uloženia zásielky na pošte, kedy je zásielka vrátená poštou jej odosielateľovi ako zásielka nedoručená z dôvodu adresát neznámy, alebo adresát neprevzal v odbernej lehote na pošte.

8.4. Zmeny a dodatky tejto Zmluvy sa môžu uskutočňovať iba písomnými dodatkami k tejto Zmluve podpísanými oboma zmluvnými stranami; výnimku predstavujú prípady, ktoré sú jednoznačne v tejto Zmluve uvedené.

8.6. Ak je niektoré ustanovenie tejto Zmluvy neplatné alebo neúčinné, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného ustanovenia. Do doby dosiahnutia dohody medzi zmluvnými stranami platí zodpovedajúca úprava všeobecne záväzných právnych predpisov SR.

8.7. Táto Zmluva je vyhotovená v dvoch rovnopisoch, z ktorých každá zmluvná strana dostane po jednom rovnopise. V prípade, ak bola táto Zmluva vyhotovená aj v iných jazykových verziách, jej znenie v slovenskom jazyku má vždy prednosť a je smerodajné.

8.8. Zmluvné strany si túto Zmluvu pred jej podpisom prečítali, jej obsahu porozumeli a na dôkaz toho, že vyjadruje ich slobodnú a vážnu vôľu, ju podpisujú.

8.9. Zmluva nadobúda platnosť dňom jej podpísania oboma stranami zmluvy a účinnosť odo dňa nasledujúceho po dni jej zverejnenia v Centrálnom registri zmlúv Úradu vlády Slovenskej republiky.

|  |  |
| --- | --- |
| **ZA POSKYTOVATEĽA** | **ZA OBJEDNÁVATEĽA** |
| V , dňa  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | V Košiciach, dňa  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |